EUROPA-KOMMISSIONEN Bruxelles, den 29.5.2018 COM(2018) 352 final 2018/0183(NLE) Forslag til RÅDETS FORORDNING om ændring af forordning (EU) 2018/120 for så vidt angår visse fiskerimuligheder



BEGRUNDELSE 1.BAGGRUND FOR FORSLAGET •Forslagets begrundelse og formål I Rådets forordning (EU) 2018/120 er der for 2018 fastlagt fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for. •Sammenhæng med de gældende regler på samme område De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling. •Sammenhæng med Unionens politik på andre områder De foreslåede foranstaltninger er i overensstemmelse med andre EU-politikker, navnlig politikkerne på miljøområdet. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Dette forslags retsgrundlag er artikel 43, stk. 3, i traktaten om Den Europæiske Unions funktionsmåde. Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i den fælles fiskeripolitiks nye grundforordning. •Nærhedsprincippet (for områder, der ikke er omfattet af enekompetence) Unionen har enekompetence på det område, som forslaget vedrører, jf. traktatens artikel 3, stk. 1, litra d). Nærhedsprincippet finder derfor ikke anvendelse. •Proportionalitetsprincippet Forslaget er i overensstemmelse med proportionalitetsprincippet af følgende grund: Den fælles fiskeripolitik er en fælles politik. I henhold til artikel 43, stk. 3, i traktaten skal Rådet vedtage de foranstaltninger, der tager sigte på at fastsætte og fordele fiskerimulighederne. •Valg af retsakt Foreslået retsakt: en forordning. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Efterfølgende evalueringer/kvalitetskontrol af gældende lovgivning Ikke relevant. •Høringer af interesserede parter Der tages i forslaget hensyn til feedback fra de interesserede parter, de rådgivende råd, de nationale forvaltninger, brancheorganisationerne og NGO'erne. •Indhentning og brug af ekspertbistand Forslaget er baseret på den videnskabelige rådgivning fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF). •Konsekvensanalyse Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3. •Målrettet regulering og forenkling Ikke relevant. •Grundlæggende rettigheder Ikke relevant. 4.VIRKNINGER FOR BUDGETTET De foreslåede foranstaltninger har ingen budgetmæssige konsekvenser. 5.ANDRE FORHOLD •Nærmere redegørelse for de enkelte bestemmelser i forslaget De foreslåede ændringer har til formål at ændre forordning (EU) 2018/120 som beskrevet nedenfor. Hvalhaj Ved mødet på den 12. konference mellem parterne i konventionen om beskyttelse af migrerende arter af vilde dyr blev hvalhajen (Rhincodon typus) tilføjet til tillæg I til konventionen. Denne art bør derfor optages på listen over forbudte arter. Glashvarrearter

Såfremt den videnskabelige rådgivning viser, at glashvarrearterne i ICES-underområde 7 og ICES-afsnit 8a, 8b, 8d og 8e er del af de samme biologiske bestande, bør der fastsættes en fleksibilitet mellem områder på 25 % fra ICES-underområde 7 til ICES-afsnit 8a, 8b, 8d og 8e for medlemsstater, der har en kvote for de pågældende arter i begge områder. Dybvandsreje Den 26. marts 2018 fremlagde ICES rådgivning for fangster af dybvandsreje (Pandalus borealis) i ICES-afsnit 3a og 4a øst (Skagerrak, Kattegat og den nordlige del af Nordsøen i Norske Rende). Efter samråd med Norge blev det besluttet at tildele EU kvoter på 3 327 ton for dybvandsreje i Skagerrak. Brisling ICES fremlagde den 12. april sin årlige rådgivning for brisling (Sprattus sprattus) i Nordsøen. Ifølge ICES’ rådgivning bør der højst fanges 177 545 ton brisling i Nordsøen i perioden fra den 1. juli 2018 til den 30. juni 2019. Fiskerimulighederne for brisling bør derfor fastsættes i overensstemmelse hermed. Sild i Det Keltiske Hav Ifølge rådgivningen fra ICES er bestanden af sild i Det Keltiske Hav ikke inden for sikre biologiske grænser, og henvisningen til artikel 7, stk. 2, bør derfor udgå. Sperling ICES ajourførte den 11. april 2018 sin rådgivning fra oktober 2017 om fiskerimuligheder for sperling for perioden 1. november 2017 til 31. oktober 2018. Fiskerimulighederne for sperling bør derfor ændres med henblik herpå og for at tage hensyn til udveksling med tredjelande. Jomfruhummer Hvor der ikke kan foretages en undersøgelse med undervands-tv (UWTV), kan der i henhold til rådgivningen fra ICES oprettes et moniteringsfiskeri til at indsamle data om fangst pr. indsatsenhed (CPUE) for jomfruhummer i funktionel enhed 25 i ICES-afsnit 8c. Fiskerimulighederne ændres med henblik på et sådant moniteringsfiskeri. Gennemførelse af fiskerimuligheder for EU-fartøjer i SPRFMO-området På sit sjette årsmøde i 2018 fastsatte Den Regionale Fiskeriforvaltningsorganisation for det Sydlige Stillehav (SPRFMO) fiskerimuligheder bestående af en samlet tilladt fangstmængde (TAC) for hestemakrel på 35 186 ton. Denne TAC bør indarbejdes i forordningen. 2018/0183 (NLE) Forslag til RÅDETS FORORDNING om ændring af forordning (EU) 2018/120 for så vidt angår visse fiskerimuligheder RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og

ud fra følgende betragtninger: (1)I Rådets forordning (EU) 2018/120 er der for 2018 fastlagt fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande. (2)Ved mødet på den 12. konference mellem parterne i konventionen om beskyttelse af migrerende arter af vilde dyr blev hvalhajen (Rhincodon typus) tilføjet til tillæg I til konventionen. Denne art bør derfor optages på listen over forbudte arter. (3)Rådgivningen fra Det Internationale Havundersøgelsesråd (ICES) viser, at glashvarrearterne i ICES-underområde 7 og ICES-afsnit 8a, 8b, 8d og 8e er del af de samme biologiske bestande, bør der fastsættes en fleksibilitet mellem områder på 25 % fra ICES-underområde 7 til ICES-afsnit 8a, 8b, 8d og 8e for medlemsstater, der har en kvote for de pågældende arter i begge områder. (4)Den 26. marts 2018 fremlagde ICES rådgivning for fangster af dybvandsreje (Pandalus borealis) i ICES-afsnit 3a og 4a øst (Skagerrak, Kattegat og den nordlige del af Nordsøen i Norske Rende). På grundlag af denne rådgivning og efter samråd med Norge er det hensigtsmæssigt at fastsætte Unionens andel af dybvandsreje i Skagerrak til 3 327 ton. (5)Ifølge ICES' rådgivning af 12. april 2018 bør der højst fanges 177 545 ton brisling (Sprattus sprattus) i Nordsøen i perioden fra den 1. juli 2018 til den 30. juni 2019. Fiskerimulighederne for brisling bør fastsættes i overensstemmelse hermed. (6)Den 11. april 2018 fremlagde ICES revideret rådgivning om sperling for perioden 1. november 2017 til 31. oktober 2018. Fiskerimulighederne for sperling bør ændres i overensstemmelse hermed. (7)ICES fremlagde rådgivning om, at hvor der ikke kan foretages en undersøgelse med undervands-tv, kan der oprettes et moniteringsfiskeri til at indsamle data om fangst pr. indsatsenhed for jomfruhummer i funktionel enhed 25 i ICES-afsnit 8c. Fiskerimulighederne bør ændres med henblik på et sådant moniteringsfiskeri. (8)På sit sjette årsmøde i 2018 fastsatte Den Regionale Fiskeriforvaltningsorganisation for det Sydlige Stillehav (SPRFMO) en samlet tilladt fangstmængde (TAC) for hestemakrel. Denne foranstaltning bør gennemføres i EU-retten. (9)De fangstbegrænsninger, der er fastsat i forordning (EU) 2018/120, finder anvendelse fra den 1. januar 2018. De bestemmelser i nærværende forordning, der vedrører fangstbegrænsninger, bør derfor også anvendes fra denne dato. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder endnu ikke er opbrugt — (10)Forordning (EU) 2018/120 bør derfor ændres — VEDTAGET DENNE FORORDNING: Artikel 1 I forordning (EU) 2018/120 foretages følgende ændringer: (a)I artikel 13, stk. 1, indsættes følgende litra: "hvalhaj (Rhincodon typus) i alle farvande". (b)I artikel 45, stk. 1, indsættes følgende litra: "hvalhaj (Rhincodon typus) i EU-farvande". (c)Bilag IA og IJ ændres som angivet i bilaget til denne forordning. Artikel 2